संक्षेप करने के लिए दस्तावेज़: जनरल मार्टिन डेंपसी ने कहा कि सेना इस तरह के लापरवाही की अनदेखी नहीं करेगी. लेकिन 28 साल का यह सैनिक दोष सिद्ध होने तक निर्दोष है.

अमरीकी सेना ने पुष्टि की है कि वह सार्जेंट बोव बेर्गेडेल के अपहरण की परिस्थितियों की नई तरह से समीक्षा करेगी.

तालिबान की हिरासत में पाँच साल रहने के बाद बेर्गेडेल को शनिवार को रिहा किया गया था.

फ़ैसले का बचाव

एक समझौते के तहत बेर्गेडेल की रिहाई के बदले तालिबान के पांच वरिष्ठ नेताओं को रिहा करने के फ़ैसले का अमरीकी राष्ट्रपति बराक ओबामा ने बचाव किया है.

सार्जेंट बेर्गेडेल के साथी सैनिकों की ओर से उनपर चौकी पर क़ब्ज़ा होने से पहले ही उसे छोड़ने के आरोपों के बीच ओबामा ने कहा कि अमरीका में अपने सैनिकों पीछे न छोड़ने का एक बहुत ही पवित्र नीयम है.

वार्सा में आयोजित एक संवाददाता सम्मेलन में ओबामा ने कहा, ''हम अपने महिला-पुरुष सैनिकों को युद्धबंदी के रूप में नहीं छोड़ते हैं. यह शुरू से चली आ रही परंपरा है.''

सार्जेंट बेर्गेडेल की शनिवार को रिहाई के बाद रिपब्लिकन नेताओं ने राष्ट्रपति के क़ैदियों की अदला-बदली संबंधी फ़ैसले की आलोचना तेज़ कर दी है.

उन्होंने चरमपंथियों के साथ किए गए समझौते को लेकर राष्ट्रपति की आलोचना की. उनका कहना है कि ग्वांतानामो बे जेल से तालिबान के पांच वरिष्ठ क़ैदियों की रिहा कर क़तर को सौंपने से अमरीकियों का जीवन ख़तरे में पड़ जाएगा.

वहीं कुछ लोगों ने ग्वांतानामो बे जेल से किसी क़ैदी के स्थानांतरण के एक महीने पहले कांग्रेस को सूचित करने के नियम की अवहेलना करने के लिए ह्वाइट हाउस की आलोचना की है.

ह्वाइट हाउस की माफ़ी

ख़ुफ़िया मामलों पर सिनेट की एक समिति के अध्यक्ष और डेमोक्रेट नेता डैनी फ़ेनिस्टिन ने कहा कि पूर्व में सूचना न देने को लेकर उनसे और समिति के अन्य सदस्यों से ह्वाइट हाउस ने माफ़ी मांगी है.

उन्होंने कहा, ''मेरा यह दृढ़ मत है कि हमसे सलाह ली जानी चाहिए थी और क़ानून का पालन किया जाना चाहिए था. मुझे इस बात का बहुत अफ़सोस है कि इस मामले में ऐसा नहीं किया गया.''

पोलैंड में ओबामा ने कहा कि उनकी सरकार ने क़ैदियों की अदला-बदली को लेकर कुछ समय के लिए कांग्रेस से विचार विमर्श किया था. लेकिन किसी ख़ास कार्रवाई से पहले कांग्रेस को सूचना नहीं दी गई, क्योंकि वो सार्जेंट बेर्गेडेल के स्वास्थ्य को लेकर उठाई जा रही चिंताओं को देखते हुए अवसर को भुनाना चाहते...\nसंक्षेप उसी भाषा में जिसमें दस्तावेज़ है:
अमरीका के एक उच्च सैन्य अधिकारी ने कहा है कि अग़वा किए जाने से पहले ही अपनी चौकी ख़ाली करने को लेकर बोव बेर्गेडेल पर मुक़दमा चलाया जा सकता है.